nahid-hub/BLUGE-bengali-wikipedia-section-title-prediction huggingface dataset:
ভূগর্ভস্থ প্রমাণগুলি থেকে ভূতত্ত্ববিদরা ব্যাপকভাবে ব্যাখ্যা করেন যে ক্যালিফোর্নিয়া উপসাগরটি প্রায় ৫.৩ মিলিয়ন বছর আগে এসেছিল টেকটনিক ধাক্কায় উত্তর আমেরিকার প্লেট 
থেকে বাজা ক্যালিফোর্নিয়া উপদ্বীপটি পৃথক হওয়ার মাধ্যমে। এই প্রক্রিয়ার অংশ হিসাবে, ইস্ট প্যাসিফিক রাইজ সমুদ্রতীর বরাবর উপসাগরীয় অঞ্চলের মাঝামাঝি পর্যন্ত বিস্তৃত। ইস্ট প্যাসিফিক রাইজের এই বিস্তৃতিককে প্রায়ই ক্যালিফোর্নিয়া উপসাগরের ফাটল অঞ্চল বলা হয়। কলোরাডো নদী দ্বারা সৃষ্ট প্রকাণ্ড বদ্বীপ ব্যতীত এই উপসাগরীয় অঞ্চলটি ইন্দো, ক্যালিফোর্নিয়া পর্যন্ত প্রসারিত হবে। এই বদ্বীপটি সমুদ্রকে বেষ্টন করে মেক্সিকালি এবং ইম্পেরিয়াল উপত্যকাকে বন্যা হওয়া থেকে রক্ষা করে। আগ্নেয়ক্রিয়া ইস্ট প্যাসিফিক রাইজকে দখল করে রেখেছে। ইসলা টর্টুগা দ্বীপটি এই চলমান আগ্নেয়গিরির কার্যকলাপের একটি উদাহরণ। অধিকন্তু, ক্যালিফোর্নিয়া উপসাগর সৃষ্টির সাথে সম্পর্কিত, টেকটনিক আমলের প্রসারের কারণে বাহিয়া ডি কনসেপিসিয়ন, বাজা ক্যালিফোর্নিয়া সার-এ জলপ্রবাহের ভেন্ট পাওয়া যায়।

সঠিক অনুচ্ছেদ শিরোনাম কোনটি?
titleA. ভূতত্ত্ব
titleB. তীর ও জোয়ার
titleC. আবহাওয়া
titleD. মোহনা
উত্তর: titleA
১৯৯০ সালের মধ্যভাগ থেকে তার কন্যা শীলার সমবয়সী এবং তার বেশ কিছু নাটক-চলচ্চিত্রে অভিনয় করা অভিনেত্রী শাওনের সাথে হুমায়ূন আহমেদের ঘনিষ্ঠতা জন্মে। এর ফলে সৃষ্ট পারিবারিক অশান্তির অবসানকল্পে ২০০৩ সালে গুলতেকিনের সঙ্গে তার বিচ্ছেদ হয় এবং ঐ বছরই শাওনকে বিয়ে করেন। এ ঘরে তাদের তিন ছেলে-মেয়ে জন্মগ্রহণ করে। প্রথম ভূমিষ্ঠ কন্যাটি মারা যায়। এ কন্যার নাম তিনি রাখতে চেয়েছিলেন লীলাবতী। ছেলেদের নাম নিষাদ ও নিনিত হুমায়ূন।

২০০৬ সালে হুমায়ূন আহমেদের লেখা উপন্যাস অবলম্বনে নির্মিত হয়েছে বেশ কয়েকটি চলচ্চিত্র, সেগুলো হল মোরশেদুল ইসলাম পরিচালিত "দূরত্ব", বেলাল আহমেদ পরিচালিত "নন্দিত নরকে" এবং আবু সাইয়ীদ পরিচালিত "নিরন্তর"। ২০০৬ সালে অন্যপ্রকাশ থেকে প্রকাশিত হয় তার ইতিহাস-আশ্রিত উপন্যাস "মধ্যাহ্ন"-এর প্রথম খণ্ড এবং পরের বছর এর দ্বিতীয় খণ্ড প্রকাশিত হয়। ২০০৭ সালে তার উপন্যাস অবলম্বনে শাহ আলম কিরণ নির্মাণ করেন "সাজঘর" এবং তৌকির আহমেদ নির্মাণ করেন "দারুচিনি দ্বীপ"। চলচ্চিত্র দুটি ৩২তম জাতীয় চলচ্চিত্র পুরস্কারে একাধিক বিভাগে পুরস্কার অর্জন করে। এ সময়ে তিনি হাস্যরসাত্মক "নয় নম্বর বিপদ সংকেত" (২০০৭) এবং ত্রিভুজ প্রেমের গল্প নিয়ে "আমার আছে জল" (২০০৮) নির্মাণ করেন।

সঠিক অনুচ্ছেদ শিরোনাম কোনটি?
titleA. বিবাহবিচ্ছেদ ও দ্বিতীয় বিবাহ
titleB. অনুপ্রেরণা
titleC. নুহাশ পল্লী
titleD. রচনাশৈলী
উত্তর: titleA
প্রতিবাদের প্রকৃতি এবং সামাজিক পরিবর্তনের উৎসাহদানে কাজ করার ক্ষমতার কারণে মার্ক্সীয় নারীবাদীরা তাদেরকে গুরুত্বপূর্ণ আন্দোলনে জড়িত হয়েছে। তাদের বিতর্কিত সমর্থন প্রায়ই তাদেরকে সমালোচনার মুখে পতিত করেছে। মার্ক্সীয় নারীবাদীরা পুঁজিবাদকে এমনভাবে চ্যালেঞ্জ করেছে যার ফলে একটা নতুন আলোচনার সূচনা ঘটেছে এবং তা নারীদের মর্যাদাকে একটি নতুন স্থানে নিয়ে গেছে। এই নারীরা ইতিহাস জুড়েই বিভিন্নভাবে আধিপত্যবাদী পুঁজিবাদের বিরুদ্ধে সংগ্রাম করেছে, যা নারীমুক্তি অর্জনের জন্য সর্বাপেখা ভালো উপায় সম্পর্কে তাদের বিভিন্ন দৃষ্টিভঙ্গির পরিচায়ক।

সঠিক অনুচ্ছেদ শিরোনাম কোনটি?
titleA. গৃহকর্মের মজুরি
titleB. উৎপাদনশীল এবং পুনরুৎপাদনশীল শ্রম
titleC. অর্জন এবং আন্দোলন
titleD. পুনরুৎপাদন শ্রমের দায়িত্ব ভাগ করে নেয়া
উত্তর: titleC
পরীক্ষণ পদার্থবিদরা দু'টি প্রধান ধরনের পরীক্ষা করে থাকেন--বহিঃনিয়ন্ত্রিত ও প্রাকৃতিক। নিয়ন্ত্রিত পরীক্ষা করা হয়ে থাকে গবেষণাগারে; যেখানে প্রয়োজন অনুযায়ী পর্যবেক্ষণাধীন পরীক্ষা পরিবেশ নিয়ন্ত্রণ করা সম্ভবপর হয়। প্রাকৃতিক পরীক্ষণের উদাহরণ হল, মহাকাশ পর্যবেক্ষণ যেখানে পরীক্ষণবস্তুর উপর কার্যত পরীক্ষক-বিজ্ঞানীর নিয়ন্ত্রণ থাকে না।

সঠিক অনুচ্ছেদ শিরোনাম কোনটি?
titleA. আলোকপাত
titleB. পরীক্ষণ-পদার্থবিদদের নামের তালিকা
titleC. ইতিহাস
titleD. পরীক্ষণ প্রণালী
উত্তর: titleD
হাদীসের বিভিন্ন গ্রন্থে তাঁর বর্ণিত ১৩৩ টি হাদীস পাওয়া যায়। এরমধ্যে ৯টি বুখারী ও মুসলিম শরীফ উভয়ই (মুত্তাফাকুন আলাইহি) বর্ণনা করেছেন। এবং একটি বুখারী ও দুটি মুসলিম এককভাবে বর্ণনা করেছেন।

বহু সাহাবী ও তাবেয়ী তাঁর থেকে হাদীস বর্ণনা করেছেন।

তার তিন পুত্র -

উরওয়া ইবনে মুগীরা

হামযা ইবনে মুগীরা

আককার ইবনে মুগীরা

অন্যান্যের মধ্যে -

যুবাইর ইবনে ইয়াহয়িয়া

মিসওয়ার ইবনে মাখরাম

কায়েস ইবনে আবি হাযেম

মাসরূক ইবনে আজদা

নাফে ইবনে হুবায়রা

উরওয়া ইবনে যুবাইর

আমর ইবনে ওয়াহহাব প্রমুখ ব্যক্তিবর্গ।

সঠিক অনুচ্ছেদ শিরোনাম কোনটি?
titleA. ইসলাম গ্রহণ
titleB. উসমানের আমলে
titleC. হামদান অভিযান
titleD. হাদিস বর্ণনা
উত্তর: titleD
"আত তাহযীব" গ্রন্থকার বলেছেন, উম্মে হারামের স্বামী আমর ইবনে কায়স আল আনসারী।। তবে অধিকাংশ গ্রন্থকার বলেছেন,তার স্বামীর নাম উবাদা ইবনে আস সামিত। ইবনে সাদ বলেছেন, উবাদা ইবনে আস সামিত প্রথম ও আমর ইবনে কায়স আল আনসারী দ্বিতীয় স্বামী ছিলেন। তার স্বামী ৩৪ হিজরিতে ফিলিস্তিনের রামলায় ইন্তিকাল করেন।

উম্মে হারামের পরিবার মদিনার মসজিদের কুবার নিকট বসবাস করতেন। মুহাম্মাদ উম্মে সুলাইমের পুত্র আনাস ইবনে মালিকের নিকট তাদের বাড়িতে যেতেন মাঝে মাঝে। সেখানে গিয়ে বিশ্রামও নিতেন আহার করতেন মাঝে মাঝে। মাঝে মাঝে তাদের সবার সাথে নামাজও আদায় করেছেন। উম্মে হারাম বিনতে মিলহান মুহাম্মাদ এর খালা ছিলেন। মুহাম্মাদ উম্মে হারামকে অত্যন্ত সন্মান করেছেন। একবার মুহাম্মাদ মাথার চুল বিলি কেটে দিয়েছিলেন যার ফলে মুহাম্মাদ তার কোলে ঘুমিয়ে পরেছিলেন।

"উম্মে হারাম বিনতে মিলহানের তিন ছেলে ছিলোঃ"


সঠিক অনুচ্ছেদ শিরোনাম কোনটি?
titleA. জীবনী
titleB. মৃত্যু
titleC. হাদিস বর্ণনা
titleD. যুদ্ধে অংশগ্রহণ
উত্তর: titleA
বর্তমানে পাঁচটি মহাকাশযান সৌরজগতের মহাকর্ষীয় আকর্ষণ ত্যাগ করেছে বা করছে: "ভয়েজার ১", "ভয়েজার ২", "পায়োনিয়ার ১০", "পায়োনিয়ার ১১", এবং "নিউ হরাইজন্স"। এদের মধ্যে সূর্য থেকে সবচেয়ে দূরবর্তী যান হল "ভয়েজার ১", যার দূরত্ব প্রায় ১০০ এইউ এবং বার্ষিক ৩.৬ এইউ করে বর্ধনশীল। তবে সূর্যের নিকটতম নক্ষত্র প্রক্সিমা সেন্টরাই প্রায় ২৬৭,০০০ এইউ দূরত্বে অবস্থিত। এই দূরত্ব অতিক্রম করতে "ভয়েজার ১" এর ৭৪,০০০ বছরেরও বেশি সময় লাগবে। অবশ্য নিউক্লিয়ার স্পন্দন পরিচালনা এর মত অত্যাধুনিক কৌশলে তৈরি মহাকাশযান এই দূরত্ব আরও অনেক কম সময়ে অতিক্রম করতে সক্ষম হবে। তবে তারপরেও অতিক্রান্ত সময় মানুষের স্বাভাবিক জীবনকালের চেয়ে বেশি সময় লাগে বলে যাত্রীবাহী আন্তনক্ষত্র যাত্রা বর্তমানে বাস্তবায়নযোগ্য নয়।

মনুষ্যবাহী আন্তনক্ষত্র যাত্রার একটি কার্যকর পদ্ধতি হতে পারে আপেক্ষিক সময় দীর্ঘায়নের প্রয়োগ। অতি-উচ্চবেগে ভ্রমণশীল যানের যাত্রীরা লম্বা দূরত্ব অতিক্রম করলেও তাদের বয়সবৃদ্ধির হার কম হবে। অর্থাৎ উচ্চ বেগের কারণে মহাকাশযানের অভ্যন্তরে সময়ের প্রবাহের গতি কমে যাবে। তবে এরকম প্রভাব বাস্তবে প্রয়োগ করার জন্য মহাকাশযানের যে মাত্রার গতি প্রয়োজন, তা অর্জন করার মত প্রযুক্তি বর্তমানে আবিষ্কৃত হয়নি।

সঠিক অনুচ্ছেদ শিরোনাম কোনটি?
titleA. পুন:ব্যবহার্য
titleB. আন্তনক্ষত্র
titleC. যাত্রীবিহীন
titleD. কক্ষীয়
উত্তর: titleB
সুন্দর খেলা প্রদর্শনের ফলে টেস্ট খেলার জন্য তাকে ইংরেজ দলে অন্তর্ভূক্ত করা হয়। ১৮ জুন, ১৯৯৮ তারিখে টেস্ট ক্রিকেটে অভিষেক ঘটে স্টিভ জেমসের। এরপর ২৭ আগস্ট, ১৯৯৮ তারিখে নিজস্ব দ্বিতীয় ও সর্বশেষ টেস্টে অংশ নেন তিনি। সমগ্র খেলোয়াড়ী জীবনে মাত্র দুই টেস্টে অংশগ্রহণের সুযোগ হয় স্টিভ জেমসের। চার ইনিংসে অংশ নিয়ে সর্বমোট ৭১ রান তুলতে পেরেছেন তিনি। ব্যক্তিগত সর্বোচ্চ রান করেন ৩৬।

সঠিক অনুচ্ছেদ শিরোনাম কোনটি?
titleA. কাউন্টি ক্রিকেট
titleB. ব্যক্তিগত জীবন
titleC. অবসর
titleD. টেস্ট ক্রিকেট
উত্তর: titleD
মরিসন ও ইএমআই-এর প্রযোজক নরম্যান স্মিথ পিংক ফ্লয়েডের প্রথম রেকর্ডিং চুক্তি নিয়ে আলোচনা করেন, এবং চুক্তির অংশ হিসাবে, ব্যান্ডটি লন্ডনে ইএমআই স্টুডিওতে তাদের প্রথম অ্যালবাম রেকর্ড করতে সম্মত হয়। মেইসন এই সেশনটিকে ঝামেলাহীন ছিল বলে স্মরণ করেন। স্মিথ মতবিরোধ জানিয়ে উল্লেখ করেন, ব্যারেট সে সময়ে তার পরামর্শ এবং গঠনমূলক সমালোচনায় অপ্রতিক্রিয়াশীল ছিলেন। ১৯৬৭ সালের আগস্টে ইএমআই-কলাম্বিয়া "দ্য পাইপার অ্যাট দ্য গেটস্ অব ডউন" মুক্তি দেয়। অ্যালবামটি ইউকে চার্টে ১৪ সপ্তাহ অতিক্রম করে ৬ নম্বরে অবস্থান নিয়েছিল। এক মাস পর, অ্যালবামটি টাওয়ার রেকর্ডস লেবেলের অধীনে পুনরায় মুক্তি পায়। একই সাথে পিংক ফ্লয়েড ইউএফও ক্লাবে বৃহত্তর জনসাধারণকে আকর্ষণ করে চলেছে; যদিও, ব্যারেটের মানসিক ভাঙ্গন সে সময়ে গুরুতর উদ্বেগের সৃষ্টি করে। দলটি প্রাথমিকভাবে ভেবেছিল যে ব্যারেটের এই অনিয়মিত আচরণ ক্ষণস্থায়ী হবে, তবে কেউ কেউ এ-ব্যাপারে ক্ষীণ আশাবাদী ছিলেন, যাদের মধ্যে জেনার ও তার সহকারী অন্তর্ভুক্ত, জুন চাইল্ড, মন্তব্য করেন যে: "আমি তাকে [ব্যারেটকে] সাজঘরে খুঁজে পেয়েছি এবং সে তখন প্রায় নেই... এমন অবস্থা। ওয়াটার্স ও আমি তাকে টেনে তুলি, [এবং] মঞ্চের বাইরে নিয়ে যাই;... ব্যান্ডের বাকিরা পুনরায় বাজাতে শুরু করে এবং সিড তখন শুধু সেখানে দাঁড়িয়েই ছিলো। তার গলায় গিটার ছিল এবং তার বাহু ছাড়া অবস্থায় ছিল।"

ক্রমান্বয়ে জাতীয় জ্যাজ ও ব্লুস উৎসবে পিংক ফ্লয়েডের উপস্থিতি বাতিল করতে বাধ্য করে, পাশাপাশি অন্যান্য আনুষ্ঠানগুলিও। কিং, সঙ্গীত গগণমাধ্যগুলোয় অবগত করেন যে, ব্যারেট স্নায়বিক অবসাদে ভুগছিলেন। ওয়াটার্স মনোবিজ্ঞানী আর. ডি. লেইংয়ের সঙ্গে সিডের সাক্ষাতের আয়োজন করেন, এবং ব্যক্তিগত উদ্যোগে ব্যারেটের সাক্ষাত স্থির করেন, যদিও ব্যারেট তখন গাড়ি থেকেই বের হতে অসম্মতি জানান। ফরমেন্টেরায় থাকাকালীন, স্যাম হাটের সঙ্গে, একজন চিকিৎসক যিনি আন্ডারগ্রাউন্ড সঙ্গীত ধারণায় প্রতিষ্ঠিত, ব্যারেটের দৃশ্যত কোনো উন্নতি ঘটে নি। সেপ্টেম্বরে প্রথম যুক্তরাষ্ট্র সফরের পর ব্যান্ডটি ইউরোপে অক্টোবর মাসের দিকে কয়েকটি কনসার্ট নির্দিষ্ঠ করে। ইউএস সফরের সময়, ব্যারেটের অবস্থা ক্রমান্বয়ে খারাপ হয়ে ওঠে। নভেম্বর মাসে ডিক ক্লার্ক এবং প্যাট বোনে শোতে উপস্থাপনের সময়, ব্যারেট তার আয়োজকদের দৃষ্টি আকর্ষণে সাড়া না দিয়ে তাদের কিংকর্তব্যবিমূঢ় করে তোলে। বোন'র শোতে "সি এমিলি প্লে" প্রদর্শনের সময় ব্যারেট ঠোঁট মিলাতে অসম্মতি জানান। এই হতবুদ্ধিকর পর্বের পর, কিং তাদের ইউএস সফরে ইতি টানেন এবং অবিলম্বে তাদের লন্ডনে বাড়িতে পাঠিয়ে দেন। ফেরার পর শীঘ্রই তারা, ইংল্যান্ড সফরের সময় জিমি হেন্ডরিক্সের সহযোগী ছিল; যদিও, ব্যারেটের বিষণ্নতা নেতিবাচকভাবে তাদের সফর অব্যাহত রাখতে বিঘ্ন ঘটালে, ডিসেম্বর মাসে দলটি একরকম সঙ্কট মুহূর্তে পৌঁছোয়, যখন ব্যান্ডটি তাদের লাইন-আপে নতুন একজন সদস্য যোগদান করানোর উদ্যোগ নেয়।

সঠিক অনুচ্ছেদ শিরোনাম কোনটি?
titleA. "দ্য পাইপার অ্যাট দ্য গেট্‌স অব ডউন"
titleB. গঠন
titleC. ইতিহাস
titleD. ১৯৮৫–১৯৯৪: গিলমোর-নেতৃত্বাধীন যুগ
উত্তর: titleA
শ্রীদেবী যেহেতু জন্মগতভাবে একজন তামিলভাষী ছিলেন তাই তিনি প্রাথমিকভাবে তামিল ভাষার চলচ্চিত্রেই অভিনয় করতেন। তার অভিনীত প্রথম চলচ্চিত্র ছিলো "কানদান কারুনাই" চলচ্চিত্রে অভিনয়; এটি ১৯৬৭ সালে মুক্তি পেয়েছিলো। ষাটের দশক জুড়ে এবং সত্তরের দশকের মাঝখান দিক পর্যন্ত শ্রীদেবী অনেক তামিল চলচ্চিত্রে শিশুশিল্পী হিসেবে অভিনয় করতে থাকেন।

১৯৭৬ সালের তামিল চলচ্চিত্র "মুনড্রু মুদিচ্চু" ছিলো শ্রীদেবী অভিনীত প্রথম তামিল ভাষার চলচ্চিত্র (এবং তার জীবনের প্রথম চলচ্চিত্রও) যেটাতে তিনি মুখ্য নায়িকার ভূমিকায় অভিনয় করেছিলেন; তামিল চলচ্চিত্র শিল্পের খ্যাতিমান পরিচালক কৈলাস বলচন্দ পরিচালিত চলচ্চিত্রটিতে তখনকার তরুণ অভিনেতা কমল হাসন এবং রজনীকান্তও অভিনয় করেছিলেন। ১৯৭৭ সালে মুক্তি পায় "গায়েত্রী", "কবিকুয়িল" এবং "১৬ ভায়াথিনিলে", তামিল চলচ্চিত্রের অন্যতম খ্যাতিমান চলচ্চিত্র পরিচালক পি ভারতীরাজার এই "১৬ ভায়াথিনিলে" ছিলো শ্রীদেবীর জীবনের মাইলফলক, ব্যাপক দর্শকপ্রিয়তা সহ চলচ্চিত্রটি অনেক ব্যবসা করতে পেরেছিলো, শ্রীদেবী তামিল চলচ্চিত্র শিল্পের তারকা খ্যাতির পথ এই চলচ্চিত্রের মাধ্যমেই তৈরি হয়েছিলো। পি ভারতীরাজার "ছিগাপ্পু রোজাক্কাল" (১৯৭৮) চলচ্চিত্রটিও শ্রীদেবীর কর্মজীবনে একটি গুরুত্বপূর্ণ চলচ্চিত্র ছিলো এবং কৈলাস বলচন্দ পরিচালিত "ভারুমায়িন নিরাম ছিভাপ্পু" (১৯৮০) ছিলো ভারতের সমাজে চলা অশান্তি নিয়ে, এটিও ছিলো শ্রীদেবী অভিনীত তখনকার সময়কার একটি উল্লেখযোগ্য চলচ্চিত্র।

১৯৮২ সালের চলচ্চিত্র "মুনড্রাম পিরাই" এ অভিনয়ের জন্য শ্রীদেবী তামিলনাড়ু রাজ্য চলচ্চিত্র পুরস্কার পেয়েছিলেন সেরা অভিনেত্রী বিষয়শ্রেণীতে।

সত্তরের দশকের ১৯৭৬ সাল থেকে আশির দশকের ১৯৮২ সাল পর্যন্ত শ্রীদেবী ছিলেন তামিল চলচ্চিত্র শিল্পের একজন কর্মব্যস্ত নায়িকা; তার কাছে প্রচুর চলচ্চিত্রে অভিনয়ের জন্য প্রস্তাব আসতো এবং আশির দশকেই শ্রীদেবী একজন নিয়মতি পুরোদস্তুর বলিউড চলচ্চিত্র অভিনেত্রী হয়ে গিয়েছিলেন; যদিও ১৯৭৯ সালের বলিউড চলচ্চিত্র "সোলভা সাওয়ান" (যেটি ছিলো তামিল চলচ্চিত্র "১৬ ভায়াথিনিলে" এর পুনঃনির্মাণ) ছিলো শ্রীদেবী অভিনীত প্রথম মুখ্য নায়িকা হিসেবে চলচ্চিত্র এবং ১৯৭৫ সালের "জুলী" চলচ্চিত্রটি ছিলো তার অভিনীত প্রথম হিন্দি চলচ্চিত্র যেটাতে তিনি একজন কিশোরীর ভূমিকায় অভিনয় করেছিলেন।

সঠিক অনুচ্ছেদ শিরোনাম কোনটি?
titleA. তামিল চলচ্চিত্রে প্রাথমিক অভিনয় জীবন
titleB. ১৯৮৭-১৯৯৬: সাফল্য ও পরিচিতি
titleC. প্রাথমিক ও ব্যক্তিগত জীবন
titleD. কর্মজীবন
উত্তর: titleA
২১ ফেব্রুয়ারি ১৯৫৩ : ১৯৫২ এর ছাত্র-জনতার আন্দোলনের এক বছর পূর্তিতে হাজার হাজার জনতা অস্থায়ীভাবে নির্মিত স্মৃতিস্তম্ভে শহীদদের প্রতি শ্রদ্ধা প্রদর্শন করে । সরকার সকল সভা সমাবেশ, মিছিল নিষিদ্ধ করলেও ভাসানীর নেতৃত্বে আওয়ামী মুসলিম লীগের নেতা-কর্মী ও সাধারণ ছাত্র-জনতা খালি পায়ে স্মৃতিস্তম্ভের নিকট সমবেত হন । এই দিন পূর্ব পাকিস্তানের জনগন শোকের প্রতীক হিসাবে কালো ব্যাজ ধারণ করেন এবং শহীদদের প্রতি শ্রদ্ধা জানিয়ে অধিকাংশ দোকানপাট বন্ধ রাখা হয় । ,
সঠিক অনুচ্ছেদ শিরোনাম কোনটি?
titleA. ১৯৫৫
titleB. ১৯৫৩
titleC. ১৯৫০
titleD. ১৯৪৯
উত্তর: titleB
অস্ট্রেলিয়া, কানাডা, ইংল্যান্ড এবং ওয়েলস, হংকং, উত্তর আয়ারল্যান্ড, আয়ারল্যান্ড প্রজাতন্ত্র, ত্রিনিদাদ ও টোবাগো, কেনিয়া এবং দক্ষিণ আফ্রিকায় অভিশংসক কর্তৃপক্ষের প্রধান সাধারণত পাবলিক প্রসিকিউশনের পরিচালক হিসেবে পরিচিত। তিনি নির্বাচিত হন না, তাকে নিয়োগ করা হয়। পাবলিক প্রসিকিউশনের পরিচালক এটর্নি জেনারেলের নিয়ন্ত্রণ পর্যালোচনা করে, সাধারণত আনুষ্ঠানিভাবে লিখিত নির্দেশনা প্রকাশ করেন।

অস্ট্রেলিয়ায় পাবলিক প্রসিকিউশনের পরিচালকের অফিস রাজমুকুটের স্বপক্ষে অপরাধের অভিযোগ নিয়ে কাজ করে। খুব গুরুতর ব্যাপারে পাবলিক প্রসিকিউশনের পরিচালক পুলিশের সাহায্য প্রার্থণা করে তদন্তের সময়, নিদর্শনের পর্যাপ্ততার উপর ভিত্তি করে তাদেরকে পরামর্শ দেন, যদিন তিনি সঠিক মনে করেন তবে সংশ্লিষ্ট আদালতে অনুসন্ধান, শোনার যন্ত্র বা টেলিযোগাযোগ পরোয়ানার জন্য দরখাস্ত করে।

সাম্প্রতিক সংবিধান যেমন দক্ষিণ আফ্রিকার সংবিধান পাবলিক প্রসিকিউশনের পরিচালকের স্বাধীনতা ও নিরপেক্ষতা নিশ্চিত করেছে।

সঠিক অনুচ্ছেদ শিরোনাম কোনটি?
titleA. ফ্রান্স
titleB. সুইডেন
titleC. পাবলিক প্রসিকিউশনের পরিচালক
titleD. বেলজিয়াম
উত্তর: titleC
ঢাকা জেলার নবাবগঞ্জ উপজেলার বারুয়াখালী ইউনিয়নে কোন মাধ্যমিক শিক্ষা প্রতিষ্ঠান না থাকায় নব্বই এর দশকে বারুয়াখালী, শিকারীপাড়া ও জয়কৃষ্ণপুর ইউনিয়নের শিক্ষানুরাগী ব্যক্তিগণ বারুয়াখালী এলাকায় একটি মাধ্যমিক শিক্ষা প্রতিষ্ঠান প্রতিষ্ঠার জন্য উদ্যোগ নেন। বেশ কয়েক বছর ধরে বিদ্যালয় প্রতিষ্ঠার জন্য বিভিন্ন কর্মসূচীর আয়োজন করা হয়। ১৯৯২ খ্রিস্টাব্দে বিদ্যালয়টি প্রতিষ্ঠিত হয়। একই সনের ১ জানুয়ারি থেকে বিদ্যালয়ের ছাত্রভর্তি ও পাঠদান কার্যক্রম শুরু করা হয়।

২০১৭ খ্রিস্টাব্দে বিদ্যালয়ের ২৫বছর পূর্তিতে “রজত জয়ন্তী ” উৎসব পালন করা হয়।

সঠিক অনুচ্ছেদ শিরোনাম কোনটি?
titleA. শ্রেণিকার্যক্রম
titleB. ইতিহাস
titleC. অবস্থান
titleD. শিক্ষক-অভিভাবক সম্মেলন
উত্তর: titleB
‘কর্পোরেশন অব ক্যালকাটা’-র প্রথম প্রতীক জনসমক্ষে আসে ১৮৯৬ সালে। এই প্রতীকে দেখা যায় সাপ ঠোঁটে দুই পাখি কাঁধে রাজমুকুট বহন করছে। স্বাধীনতার পর ১৯৬১ সালে এই ব্রিটিশ প্রবর্তিত প্রতীকটি পরিবর্তিত করে ফেলা হয়। এই সময়ই প্রতিষ্ঠিত নতুন ‘ক্যালকাটা মিউনিসিপ্যাল কর্পোরেশন’।

নতুন প্রতীকের উপরে ও নিচে প্রাচীন বাংলা হরফে খোদিত হয় যথাক্রমে ‘পুরশ্রী বিবর্ধন’ ও ‘কলকাতা পৌরসংস্থা’ কথাদুটি। সর্বনিম্নে তিনটি তরঙ্গরেখার উপর একটি ময়ূরপঙ্খী নৌকা প্রাচীন ও আধুনিক দক্ষিণ-পশ্চিমবঙ্গের নৌবাণিজ্যের সুমহান ঐতিহ্যের প্রতীক হিসাবে খোদিত হয়। প্রতীকের চারকোন এইরূপ - উপরে ডানদিকে শিল্প ও প্রগতির প্রতীক আটটি দণ্ডযুক্ত চাকা; উপরে বামদিকে সৌন্দর্য ও সংস্কৃতির প্রতীক আটটি পাপড়িযুক্ত পদ্ম; নিচে ডানদিকে উচ্চ চিন্তা ও বিদ্যুৎ শক্তির প্রতীক দুটি বজ্র এবং নিচে বামদিকে সর্বমঙ্গলের প্রতীক স্বস্তিক মুদ্রিত। দুধারের প্যানেলে খাদ্যসরবরাহের প্রতীক ধানের শিষ ও তার নিচে মঙ্গলচিহ্নরূপে দুটি মাছ অঙ্কিত। কেন্দ্রে অগ্নিধারী হস্ত দুর্নীতিমুক্ত শাসনব্যবস্থা ও ব্যাধি ও অমঙ্গল দূরীকরণের প্রতীক। 

সঠিক অনুচ্ছেদ শিরোনাম কোনটি?
titleA. প্রতীক
titleB. ইতিহাস
titleC. গঠন
titleD. প্রশাসনিক বিভাগ
উত্তর: titleA
বুনুয়েলোস, মধ্য আমেরিকা ও গ্রিসের এক প্রকার ময়ানের ভাজা বল, দক্ষিণ আমেরিকার জনপ্রিয় রাস্তার খাবার। পিকারনো, একটি পেরুভিয়ান খাবার যা ঔপনিবেশিক যুগে উদ্ভূত হয়েছিল, একটি জনপ্রিয় মিষ্টি খাবার। এটি মিষ্টি কুমড়া এবং মিষ্টি আলুর তৈরি পিঠা। পেরু এবং বলিভিয়ায় এটি খুব খাওয়া হয়, বিশেষ করে নতুন ফসল ঘরে তোলার সময়।

সঠিক অনুচ্ছেদ শিরোনাম কোনটি?
titleA. দক্ষিণ আমেরিকা
titleB. উত্তর আমেরিকা
titleC. ওশেনিয়া
titleD. আফ্রিকা
উত্তর: titleA
শান্তি এবং সাম্যের ধর্ম ইসলামে তৃতীয় লিঙ্গ বা রূপান্তরিত লিঙ্গদের মুখান্নাতুন হিসেবে উল্লেখ করা হয়েছে। আরবিতে মুখান্নাতুন বলতে মেয়েদের মত আচরণকারী পুরুষদেরকে বোঝানো হয়। এক্ষেত্রে যেহেতু শুধুমাত্র মেল টু ফিমেল ট্রান্সসেক্সুয়ালদের বোঝানো হয় তাই আরবি মুখান্নাতুন হিব্র্যু সারিস বা ইংরেজি ইউনুখ এর সমার্থক শব্দ নয়। পবিত্র আল কোরআনের কোথাও মুখান্নাতুন সম্পর্কে কিছু বলা হয় নাই। কিন্তু হাদিসে মুখান্নাতুনের উল্লেখ পাওয়া যায়।

আন নববী বর্নিত হাদিস থেকে জানা যায়, একজন মুখান্নাতুন হচ্ছে সেই পুরুষ যার চলাফেরায়, চেহারায় এবং কথাবার্তায় নারী আচরণ বহন করে। তারা দুই প্রকারেরঃ প্রথম প্রকারের হচ্ছে তারাই যারা এই ধরনের আচরণ ইচ্ছাকৃতভাবে করেনা এবং তাদের এই ব্যবহারে কোন দোষ নেই, কোন অভিযোগ নেই, কোন লজ্জা নেই যতক্ষন পর্যন্ত তারা কোন অবৈধ কাজ না করে এবং গণিকাবৃত্তিতে না জড়িয়ে পড়ে। দ্বিতীয় শ্রেনীর ব্যক্তি হচ্ছে তারাই যারা অনৈতিক উদ্দেশ্যে মেয়েলি আচরণ করে এবং তারা পাপী ।

ইসলামী দেশগুলোর মধ্যে ইরানে সব থেকে বেশি রুপান্তরকামি অপারেশন করা হয়। তারা রূপান্তরিত লিঙ্গের ব্যক্তিকে যে কোন এক লিঙ্গে রুপান্তর হওয়ার সুযোগ দেয়।

২০১৬ সালে পাকিস্তানে ৩৪ জন আলেমের পক্ষ হতে একটি ফতওয়া দেয়া হয় যে, জন্মগতভাবে আন্তঃলিঙ্গের অন্তর্ভুক্ত হিজড়াদের মাঝে যাদেরকে শারীরিক পরীক্ষার দ্বারা আলাদাভাবে নারী বা পুরুষ হিসেবে চিহ্নিত করা যাবে, তাদের মধ্যে বিপরীতকামী বিবাহ বৈধ। এমনকি সাধারণ মানুষও চাইলে তাদেরকে বিয়ে করতে পারবে।

সঠিক অনুচ্ছেদ শিরোনাম কোনটি?
titleA. সমার্থক শব্দ
titleB. ইহুদি ধর্মে রূপান্তরিত লিঙ্গ
titleC. বাহাই ধর্মে রূপান্তরিত লিঙ্গ
titleD. ইসলাম ধর্মে রূপান্তরিত লিঙ্গ
উত্তর: titleD
১৯৭৯-৮০ মৌসুমে ভিক্টোরিয়ার সদস্যরূপে প্রথম-শ্রেণীর ক্রিকেটে অভিষেক পর্ব সম্পন্ন হয় শন গ্রাফের। ঐ মৌসুমে তিনি বেশ কয়েকবার উল্লেখযোগ্য সাফল্যের সন্ধান পেয়েছেন। তন্মধ্যে, ওয়েস্টার্ন অস্ট্রেলিয়ার বিপক্ষে ৩/২৪, ওয়েস্টার্ন অস্ট্রেলিয়ার বিপক্ষে অপরাজিত ৫৮, ও সাউথ অস্ট্রেলিয়ার বিপক্ষে সাত উইকেট পেয়েছেন।

ম্যাকডোনাল্ডস কাপে তিনি কিছু ভালো খেলা উপহার দিয়েছেন। সাউথ অস্ট্রেলিয়ার বিপক্ষে অভিষেক খেলায় ১/৪৪ ও অপরাজিত ১৯ রান তুলে ভিক্টোরিয়াকে তিন উইকেটে জয় এনে দেন। চূড়ান্ত খেলায় ২/৩৪ বোলিং পরিসংখ্যান গড়ে ভিক্টোরিয়াকে জয়লাভে সহায়তাসহ চ্যাম্পিয়নশীপের শিরোপা জয়ে ভূমিকা রাখেন। ঐ মৌসুমে ভিক্টোরিয়া দল শেফিল্ড শিল্ডের শিরোপা জয় করেছিল। গ্রেড ক্রিকেটে সেন্ট কিল্ডার পক্ষে খেলেন। মেলবোর্নের বিপক্ষে ৪/৫৪ ও ৯৩ রান তুলে দলকে জয় এনে দেন তিনি। চূড়ান্ত খেলায় পাঁচ উইকেট পেলেও ফুটস্ক্রে খেলায় জয় পায়।

সঠিক অনুচ্ছেদ শিরোনাম কোনটি?
titleA. দলে প্রত্যাখ্যান
titleB. অবসর
titleC. ঘরোয়া ক্রিকেট
titleD. আন্তর্জাতিক ক্রিকেট
উত্তর: titleC
সাম্ভাব্য অস্বীকার্যতার অন্যান্য উদাহরণগুলোর মধ্যে আছে, কোন ব্যক্তির সক্রীয়ভাবে নির্দিষ্ট বিষয় সম্পর্কে না জানতে চাওয়া, কারণ না জানলেই ব্যক্তির উপকার হবে।

উদাহরণস্বরূপ বলা যায়, একজন এটর্নি সন্দেহ করতে পারেন যে, এমন কোন বিষয় থাকতে পারে যা তার মামলার ক্ষতি করবে। কিন্তু তিনি সেগুলোকে তদন্ত না করার সিদ্ধান্ত নিতে পারেন, কারণ তিনি যদি আসল বিষয়টি সম্পর্কে জেনে যান তাহলে নৈতিকতার নিয়মগুলোর কারণে তাকে হয়তো বিপক্ষ দলের কাছে বিষয়গুলোকে প্রকাশ করতে হতে পারে। তাই তদন্ত করার এই ব্যর্থতায় সাম্ভাব্য অস্বীকার্যতা রক্ষিত হয়।

সঠিক অনুচ্ছেদ শিরোনাম কোনটি?
titleA. থমাস বেকেট হত্যা
titleB. ক্রিপ্টোগ্রাফিতে ব্যবহার
titleC. অন্যান্য উদাহরণ
titleD. বৈদেশিক সম্পর্ক বিষয়ক পরিষদ
উত্তর: titleC
শারীরিক ও প্রচণ্ড মানসিক দৃঢ়তার অধিকারী হাটন ১৯৫৫ সালে আন্তর্জাতিক ক্রিকেট থেকে অবসর নেন। ঐ বছরই তিনি নাইটহুড খেতাবে ভূষিত হন। ১৯৬১ সাল পর্যন্ত ধারাভাষ্যকার হিসেবে কাজ করেন হাটন। ১৯৫৫ সালের পর লন্ডনভিত্তিক ইভনিং নিউজে ১৯৬৩ পর্যন্ত লিখতেন। কমিটিকে চিরকাল অপছন্দ করতেন হাটন। তারপরও ১৯৭৫ থেকে ১৯৭৬ সাল পর্যন্ত ইংল্যান্ডের টেস্ট ক্রিকেট দলের নির্বাচকের দায়িত্ব পালন করেন। কিন্তু, ব্যবসায়িক দায়িত্ববোধের কারণে ১৯৭৭ সালে পদত্যাগ করেন। এরপর, সংবাদপত্রে লেখাসহ তহবিল সংগ্রহের কাজে নিজেক জড়িয়ে রেখেছিলেন। এছাড়াও ১৯৬০ সালে তিনি একটি প্রকৌশলী ফার্ম জে. এইচ. ফেনারে যোগদানের আমন্ত্রণ পান। এ ফার্মে জনসংযোগ কর্মকর্তার দায়িত্ব পালন করেন ও পরবর্তীকালে বাজারজাতকরণের সাথে সম্পৃক্ত হন। ১৯৭৩ সালে তিনি ঐ ফার্মের পরিচালক মনোনীত হন। এরপর ১৯৮৪ সালে অবসর নেন। তারপরও তিনি ক্রিকেটের সাথে জড়িত রেখেছিলেন নিজেকে। সারে ক্রিকেট দলের সাথে সংশ্লিষ্ট থাকেন কিন্তু ইয়র্কশায়ারের সাথে সম্পর্ক রক্ষা করেন। এ প্রেক্ষিতে জানুয়ারি, ১৯৯০ সালে ইয়র্কশায়ার দলের সভাপতি মনোনীত হয়েছিলেন।

যুদ্ধের পূর্ব ও পরে হাটন একটি কাগজ প্রস্তুতকারক প্রতিষ্ঠানে চাকুরী করতেন। টমাস মোল্ট নামীয় এক সাংবাদিক ও লেখকের সাথে কাজ করেন। ১৯৪৯ সালে স্মৃতিচারণমূলক গ্রন্থ ‘ক্রিকেট ইজ মাই লাইফ’ প্রকাশ করেন। এছাড়াও, [নিউজ অব দি ওয়ার্ল্ড নামের একটি পত্রিকায় খেলা চলাকালীন সময় লিখতেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. অবসর
titleC. বহিঃসংযোগ
titleD. প্রারম্ভিক জীবন
উত্তর: titleB
সামবেদের কৌঠুম শাখার সংহিতা, ব্রাহ্মণ, শ্রৌতসূত্র ও অতিরিক্ত সূত্রগুলি মূলত বি. আর. শর্মা কর্তৃক প্রকাশিত হয়েছে। জৈমিনীয় শাখার কিছু অংশ এখনও অপ্রকাশিত। ডব্লিউ. ক্যালান্ড সামবেদ সংহিতার প্রথম অংশের একটি সংস্করণ প্রকাশ করেন। রঘু বীর ও লোকেশ চন্দ্র সামবেদ ব্রাহ্মণের কিছু অংশ প্রকাশ করেন। তারা সামবেদের সঙ্গে সংশ্লিষ্ট স্বল্প-পরিচিত উপনিষদগুলি প্রকাশ করলেও শ্রৌতসূত্রের সামান্য কিছু অংশ মাত্র প্রকাশ করেন। গীতিগ্রন্থগুলি এখনও অপ্রকাশিতই রয়ে গিয়েছে।

১৮৪৮ সালে থিওডোর বেনফি সামবেদের একটি জার্মান সংস্করণ প্রকাশ করেন। সত্যব্রত সামাশ্রমী ১৮৭৩ সালে একটি সম্পাদিত সংস্কৃত সংস্করণ প্রকাশ করেন। ১৮৯৩ সালে র্যা লফ গ্রিফিথ সামবেদের একটি ইংরেজি অনুবাদ প্রকাশ করেন।

সামবেদ ঋগ্বেদের মতো গবেষকদের দৃষ্টি আকর্ষণ করেনি। কারণ, সাংগীতিক সৌন্দর্য ও সৃজনশীলতা এবং ৭৫টি শ্লোক ছাড়া এই গ্রন্থ মূলত ঋগ্বেদ থেকেই গৃহীত। সেই কারণে ঋগ্বেদ পাঠই যথেষ্ট মনে করা হয়।

সঠিক অনুচ্ছেদ শিরোনাম কোনটি?
titleA. রচনাকাল ও ঐতিহাসিক প্রসঙ্গ
titleB. বিশ্লেষণ
titleC. উপনিষদ্‌
titleD. পাণ্ডুলিপি ও অনুবাদ
উত্তর: titleD
১৯১৯ সালে হুগলী জেলার জাঙ্গীপাড়ায় দ্বারকানাথ হাইস্কুলে তৃতীয় শ্রেণীতে পড়ানোর সময় বসিরহাটের মোক্তার কালীভূষণ মুখোপাধ্যায়ের কন্যা গৌরী দেবীর সাথে বিয়ে হয়। কিন্তু বিয়ের এক বছর পরই গৌরী দেবী মারা যান। স্ত্রীর শোকে তিনি কিছুদিন প্রায় সন্ন্যাসীর মতো জীবনযাপন করেন। পরে ১৩৪৭ সালের ১৭ অগ্রহায়ণ (ইংরেজি ৩ ডিসেম্বর, ১৯৪০) তারিখে ফরিদপুর জেলার ছয়গাঁও নিবাসী ষোড়শীকান্ত চট্টোপাধ্যায়ের মেয়ে রমা দেবীকে বিয়ে করেন। বিয়ের সাত বছর পর একমাত্র সন্তান তারাদাস বন্দ্যোপাধ্যায় (ডাকনাম বাবলু) জন্মগ্রহণ করেন।

সঠিক অনুচ্ছেদ শিরোনাম কোনটি?
titleA. গ্রন্থতালিকা
titleB. শিক্ষাজীবন
titleC. মৃত্যু
titleD. বিবাহ
উত্তর: titleD
জোশুয়া মার্শম্যান ১৭৬৮ খ্রিষ্টাব্দে ইংল্যান্ডের ওয়েস্টবারি লী-তে জন্মগ্রহণ করেন এবং ১৮৩৭ খ্রিষ্টাব্দে হুগলির শ্রীরামপুরে মারা যান। তার পারিবারিক ইতিহাস সম্বন্ধে বিশেষ কিছু জানা যায় না, শুধু এই তথ্যটুকু পাওয়া গেছে যে তার কোনো এক পূর্বপুরুষ সম্ভবত অলিভার ক্রমওয়েলের সেনাবাহিনীর একজন অফিসার ছিলেন এবং ইনি ১৬৬০ খ্রিষ্টাব্দে ব্রিটেনে রাজতন্ত্রের পুনঃপ্রতিষ্ঠার পর বিবেক দংশনের কারণে সমস্ত ঐহিক উচ্চাকাংক্ষা ত্যাগ করে স্বদেশের এক গ্রামে অল্প সম্বল নিয়ে শেষ জীবন অতিবাহিত করেন।

তার বাবা জন মার্শম্যান নাবিক ছিলেন এবং ক্যাপ্টেন বণ্ডের নেতৃত্বে কুইবেক অধিকারের যুদ্ধে সামিল হয়েছিলেন। এর কিছুদিন পরেই তিনি ইংল্যাণ্ডে ফিরে এসে ১৭৬৪ খ্রিষ্টাব্দে মারি কুজেনারকে বিয়ে করেন। মারি ছিলেন জন্মসূত্রে ফরাসি, তার পরিবার ফ্রান্সে নান্তেস অনুশাসন রদ হওয়ার পর ইংল্যাণ্ডে আশ্রয় নেন। বিয়ের পর জন উইল্টশায়ার জেলার ওয়েস্টবারি লী-তে তাঁতির কাজ নেন।

এই পেশায় জনের পসার ভালো হয়নি, ফলে তিনি ছেলে জোশুয়াকে গ্রামের স্কুলের বাইরে কোনো উচ্চতর শিক্ষা দিতে পারেননি।

সঠিক অনুচ্ছেদ শিরোনাম কোনটি?
titleA. পরিবার
titleB. উত্তরাধিকার
titleC. কেরির সন্তানদের প্রতিপালন
titleD. প্রথম জীবন
উত্তর: titleA
গেমটি রিলিজ দেওয়ার এক বছর পর, নায়ান্টিক রেইড ব্যাবস্থা চালু করে। রেইডে অংশ নিতে প্রথমত গেমারকে সেই রেইড জিমের কাছে আসতে হয়। এরপর রেইড পাস ব্যাবহার করে লবিতে অংশ নেওয়া যার। প্রত্যেক লবিতে সর্বোচ্চ ২০ জন প্লেয়ার অংশ নিতে পারেন। রেইড মূলত টিয়ার ১ থেকে ৫ পর্যন্ত হয়ে থাকে। ১ সবচেয়ে সহজ এবং ৫ সবচেয়ে কঠিন, এবং টিয়ার ৫ সাধারণত লিজেন্ডারি পোকেমন হয়ে থাকে। রেইড সফলভাবে সম্পন্ন করেতে পারলে গেমের বিভিন্ন আইটেম, অভিজ্ঞতার সাথে সাথে পোকেমনটি কব্জা করের সুযোগ পাওয়া যায়।

সঠিক অনুচ্ছেদ শিরোনাম কোনটি?
titleA. রেইড
titleB. এক্স রেইড
titleC. গেমপ্লে
titleD. কমিউনিটি দিবস
উত্তর: titleA
বাগান ও পানি অনেক শতাব্দী ধরে ইসলামী সংস্কৃতি একটি অপরিহার্য ভূমিকা পালন করেছে এবং প্রায়ই জান্নাতের বাগানের সাথে তুলনা করা হয়েছে। যার উৎপত্তি আচেমিড্ড সাম্রাজ্য থেকে।জেনোফোন ও সক্রেটিস তার ওঅোমিকনিকাস কথোপকথনে স্পাটানকান জেনারেল লিস্যান্ডার পারস্য সাম্রাজ্য ভ্রমণের ঘটনায় যুবরাজ সাইরাসের স্বর্গীয় বাগানের কথা উল্লেখ করেন।

বড় বড় স্বর্গীয় বাগান গুলো হল ভারতের তাজ মহল (আগ্রা), হুমায়নের সমাধি (দিল্লি); পাকিস্তানের শালিমার উদ্যান (লাহোর, পাকিস্থান) স্পেনের গ্রানাডার আলহাম্বারা এবং জেনারাললাইফ।

সঠিক অনুচ্ছেদ শিরোনাম কোনটি?
titleA. স্বর্গীয় বাগান
titleB. উঠোন
titleC. প্রাথমিক স্থাপত্যশৈলী গ্রহণ
titleD. স্থাপত্য বৈশিষ্ট
উত্তর: titleA
২০০৮ সালে লেনিন গণির পালমোনারি হাইপারটেনশন নামক বিরল অসুস্থতা ধরা পড়ে। তখন চিকিত্সা গ্রহণের জন্য যুক্তরাজ্যে চলে যান। ফুসফুস প্রতিস্থাপনের জন্য চিকিৎসকের পরামর্শও নিয়েছিলেন এবং তার দুর্বল অবস্থার মধ্যেও বাংলাদেশী সাংবাদিকতায় অবদান রাখেন। শ্বাসতন্ত্রের জটিলতায় আক্রান্ত হয়ে লন্ডনের নর্থ হাইডপার্ক হাসপাতালে ২৩ মে ২০১৩ সালে মারা যান। দাফন হবে লন্ডনেই হয়। 

সঠিক অনুচ্ছেদ শিরোনাম কোনটি?
titleA. পরিবার
titleB. কর্মজীবন
titleC. প্রাথমিক জীবন
titleD. মরণ
উত্তর: titleD